b"\n_START_ARTICLE_\nLa Batllia (Sant Joan de les Abadesses)\n_START_SECTION_\nArquitectura\n_START_PARAGRAPH_\n\xc3\x89s una masia formada per sis construccions notables quant a la seva planta i grand\xc3\xa0ria. Una d'aquestes, de planta quadrada i teulat a dues vessants, \xc3\xa9s destinada a habitatge i consta de dues galeries o eixides decantades a migdia de quatre arcades cadascuna. Les altres obertures laterals s\xc3\xb3n finestres mitjanes i l'acc\xc3\xa9s a l'habitatge es troba al cant\xc3\xb3 de ponent de l'estructura._NEWLINE_Les altres construccions destinades a quadres, pallisses i magatzems, s\xc3\xb3n totes de dues plantes i teulada a dues aig\xc3\xbces. Estan enlla\xc3\xa7ades entre si i formen una era de batre en forma de pati. Una de les pallisses encara conserva unes obertures en forma d'arcades, concretament tres, i una balconada afegida posteriorment. Aquesta \xc3\xa9s l'antiga pallissa de la casa que encara conserva la seva funci\xc3\xb3 primordial."